CELEX: 62021TN0352
Language: et
Date: 2021-06-13 00:00:00
Title: Kohtuasi T-352/21: 13. juunil 2021 esitatud hagi – Oi Dromoi tis Elias versus komisjon

6.9.2021   
            
            
               ET
            
            
               Euroopa Liidu Teataja
            
            
               C 357/26
            
         
      13. juunil 2021 esitatud hagi – Oi Dromoi tis Elias versus komisjon
      (Kohtuasi T-352/21)
      (2021/C 357/40)
      Kohtumenetluse keel: kreeka
      
         Pooled
      
      
         Hageja: Oi Dromoi tis Elias (Kalamáta, Kreeka) (esindaja: advokaat S. Vardalas)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada ilma kuupäevata otsus, mille hageja sai kätte 23. aprillil 2021 ja millega kostja jättis rahuldamata hageja taotluse osaleda (edaspidi „osalemistaotlus“) lepingupartnerina Kreekas programmi EUROPE DIRECT tegevustes vastavalt kostja ettepanekule esitada pakkumusi ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021–2025) IN GREECE; ja
               
            
                  —
               
               
                  võtta vastu hageja taotlus osaleda lepingupartnerina Kreekas programmi EUROPE DIRECT tegevustes vastavalt kostja ettepanekule esitada pakkumusi.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kostja hindas hageja „osalemistaotlust“ valesti seoses ettepaneku esitada pakkumusi 1. kriteeriumiga, märkides, et hageja ei kirjelda Kalamáta CIED tegevuspiirkonna füüsilist keskkonda piisavalt ega võta arvesse digipööret.
               
            
                  2.
               
               
                  Teine väide, et kostja hindas hageja „osalemistaotlust“ valesti seoses ettepaneku esitada pakkumusi 2. kriteeriumiga, märkides, et Kalamáta CIED-l on piiratud sidemed selliste organisatsioonidega nagu väikesed ja keskmise suurusega ettevõtjad, valitsusvälised organisatsioonid jne.
               
            
                  3.
               
               
                  Kolmas väide, et kostja hindas hageja „osalemistaotlust“ valesti seoses ettepaneku esitada pakkumusi 3. kriteeriumiga.
               
            
                  4.
               
               
                  Neljas väide, et kostja hindas hageja „osalemistaotlust“ valesti seoses ettepaneku esitada pakkumusi 4. kriteeriumiga.